2021. gada Noteikumi Nr.

Rīgā (prot. Nr. . §)

**Grozījums Ministru kabineta 2005. gada 30. augusta noteikumos Nr. 662 "Akcīzes preču aprites kārtība"**

Izdoti saskaņā ar

likuma "Par akcīzes nodokli"

2. panta septīto daļu, 18. panta ceturto daļu,

21. panta otro daļu un

Alkoholisko dzērienu aprites likuma

3. panta sesto daļu

Izdarīt Ministru kabineta 2005. gada 30. augusta noteikumos Nr. 662 "Akcīzes preču aprites kārtība" (Latvijas Vēstnesis, 2005, 138. nr.; 2006, 208. nr.; 2008, 162. nr.; 2009, 157., 201. nr.; 2010, 34., 51./52., 138. nr.; 2012, 25. nr.; 2013, 223. nr.; 2014, 64. nr.; 2016, 50., 194., 234. nr.; 2018, 240., 244. nr.; 2020, 16., 112., 248. nr.) grozījumu un papildināt noteikumus ar 61.1punktu šādā redakcijā:

"61.1 Komersants bez speciālas atļaujas (licences) degvielas mazumtirdzniecībai saņemšanas ir tiesīgs realizēt no tāda komersanta speciālajā atļaujā (licencē) degvielas mazumtirdzniecībai norādītās darbības vietas šajā darbības vietā iegādāto degvielu, kuram ir speciālā atļauja (licence) degvielas mazumtirdzniecībai un kurš šā komersanta vārdā un interesēs nodrošina pircēja iegādātās degvielas uzpildi, ievērojot, ka:

61.11. komersants ar attiecīgo komersantu, kuram ir speciālā atļauja (licence) degvielas mazumtirdzniecībai, ir noslēdzis līgumu par degvielas iegādi un tās tālāku realizāciju šā komersanta speciālajā atļaujā (licencē) degvielas mazumtirdzniecībai norādītajā darbības vietā;

61.12. komersants ar degvielas pircēju ir noslēdzis līgumu par degvielas tirdzniecību komersanta, ar kuru ir noslēgts šo noteikumu 61.11. apakšpunktā minētais līgums, speciālajā atļaujā (licencē) degvielas mazumtirdzniecībai norādītajā vietā."

Ministru prezidents A. K. Kariņš

Finanšu ministrs J. Reirs